КъБР-м и Жылагъуэ палатэм хэт КъуэщIысокъуэ Александр илъэс 75-рэ ирокъу
ПщIэ зыхуащI Александр БетIал и къуэ!
Дигуми ди псэми къабгъэдэкIыу уи юбилеймкIэ дынохъуэхъу!
ГъащIэ узыншэм, экологием, физическэ щэнхабзэм, спортым, зэрылъытэныгъэм хуэгъэпса «Стимул» жылагъуэ организацэм и щIыналъэ къудамэм уриунафэщIу, илъэс куэд хъуауэ жыджэру икIи ерыщу гъащIэ узыншэм и мыхьэнэр тегушхуауэ хэIущIыIу уощI.
ЕбгъэкIуэкI узэщIыныгъэ лэжьыгъэшхуэр зи IэщIагъэм дихьэха, физическэ щэнхабзэм, спортым, апхуэдэу я узыншагъэм хуэсакъыным щIэблэр хуэзыгъэушыф цIыху насыпы-фIэм куэд зэрыхузэфIэкIынум и щапхъэ нэсщ.
Уи жыджэрагъым гупыр тригъэгушхуэу, зэкъуигъэувэу, псоми я зэхуэдэ Iуэхум хузэщIигъэуIуэу укъогъуэгурыкIуэри, узэрыцIыху пэжым, узэрыинтеллигентым хуэдэу дяпэкIи укъызэрынэжынур бэянщ.Iэзэу укъызэрыпсэлъэфыр, узэрыгушыIэрейр, фи-
зиологием куууэ зэрыхэпщIыкIыр, цIыхухэр къызэрыбгъэдэIуэфыр, лъэпощ-
хьэпо куэд зэрызэфIэпхыфыр, узэрынабдзэгубдзаплъэр, IуэхущIэхэр къызэрыпщтэр, ахэр къызэрыбгъэсэбэпыр уи фIыгъуэ гъуэзэджэщ. Абыхэм уи щхьэр ягъэлъапIэ, республикэм щыпсэухэм я пащхьэм уи пщIэм щыхагъахъуэ.
Къыхэпха IэщIагъэм хьэрэмыгъэншэу икIи къэмылэнджэжу узэрыпэрытым щхьэкIэ фIыщIэ пхудощI. Уи жыджэрагъыр, уи щIэныгъэ куур, уи зэфIэкIыр Къэбэрдей-Балъкъэрым и зэIузэпэщыгъэм дяпэкIи къызэрыхуэбгъэсэбэпынур ди фIэщ мэхъу.
Узыншагъэ быдэ, дэрэжэгъуэ мыухыж уиIэу иджыри илъэс IэджэкIэ уи мурадхэр пхузэпищэну ди гуапэщ. Ныбжьэгъу пэжхэр уи куэду, Iыхьлыхэмрэ благъэхэмрэ уи дамэгъурэ щIэгъэкъуэну уи лэжьыгъэм ехъулIэныгъэщIэхэр къыщыпхьыну дынохъуэхъу.
КъБР-м и Жылагъуэ Палатэм хэтхэр.
